ამერიკელი ეგვიპტელები მუბარაქის გადადგომას ითხოვენ
თუმცა მათ ერთსულოვანი შეხედულება არ აქვთ იმაზე, თუ ვინ უნდა შეიცვალოს მუბარაქი.
პრეზიდენტი ჰოსნი მუბარაქის წინააღმდეგ ეგვიპტეში დაწყებულ დემონსტრაციებს ნიუ იორკის მოსახლეობაც შეუერთდა, სადაც ასობით ათასი ეგვიპტელი ემიგრანტი ცხოვრობს. ამერიკის ხმის კორესპონდენტი ადამ ფილიპსი ‘ასტორია ქვინის’ მეჩეთიდან შემდეგ ინფორმაციას გვაწვდის: პარასკევის შუა დღის ლოცვის შემდეგ მეჩეთის წინ ასობით ადამიანი შეიკრიბა ეგვიპტეში გამართული დემონსტრაციების მონაწილეებისთვის სოლიდარობის გამოცხადების მიზნით. როგორც ქაიროსა და ეგვიპტის სხვა ქალაქებში, ნიუ იორკში შეკრებილი ხალხიც პრეზიდენტი მუბარაქის გადადგომას ითხოვდა. მუბარაქმა კი ეგვიპტის არმიას ხელისუფლების დაცვა და დემონსტრაციების წინააღმდეგ ძალის გამოყენება უბრძანა. მუბარაქი დაახლოებით 30 წელია ერთპიროვნულად მართავს ქვეყანას. მიუხედავად იმისა, რომ მეჩეთთან შეკრებილი მომიტინგეები ერთსულოვნად უჭერდნენ მხარს მუბარაქის გადადგომას, ის ცხადად ჩანდა, უთანხმოება მუბარაქის შემცვლელ კანდიდატზე დიდი იყო. ცალკეულ შემთხვევებში, განსხვავებული შეხედულებები ფიზიკური დაპირისპირების მიზეზიც ხდებოდა, რომელშიც შემდეგ პოლიციაც ერეოდა. მიტინგის ერთ-ერთ მონაწილეს ეგვიპტეში დასავლური სტილის დემოკრატიის დამყარება სურს: ნაბილას კი, რომელიც მუსლიმანი ქალბატონია, ეგვიპტეში ისლამური მმართველობის დამყარება სურს. მისი თქმით: მეჩეთთან ახლოს მდებარე საცხობში ეგვიპტელი ცოლ-ქმარი მუშაობს, რომლებსაც მუბარაქის შემცვლელ კანდიდატზე ამ ეტაპზე აზრი ჩამოყალიბებული არ აქვთ. თუმცა, იმას აცხადებენ, რომ მთავარია მუბარაქი და მისი ვაჟი - რომელსაც უკვე რამდენიმე წელია პრეზიდენტობისთვის ამზადებენ - ხელისუფლებიდან წავიდნენ. მისი მეუღლე კი აცხადებს: ხალხის ნაწილი კი ეგვიპტეში დარჩენილი ოჯახის წევრებისა და მეგობრების უსაფრთხოებაზე ფიქრობს. ეგვიპტეში ამჟამად მობილური კომუნიკაციები და ინტერნეტი გათიშულია. „“ ჯერ არავინ იცის როგორ განვითარდება და დასრულდება ეგვიპტეში დაწყებული დემონსტრაციები. ნიუ იორკში შეკრებილი ეგვიპტელი-ამერიკელები ფიქრობენ, რომ ეგვიპტეში მთავრობის შეცვლის დრო მოვიდა და რომ ახლანდელი მოძრაობა ეგვიპტის ისტორიაში ყველაზე მასშტაბური პროტესტია.